Facebook anonim muloqot uchun mo‘ljallangan dasturni taqdim etdi

Facebook ijtimoiy tarmog‘i anonim tarzda muloqot qilish uchun mo‘ljallangan Rooms dasturini taqdim etdi. Bu haqda “TASS” xabar bermoqda. Uning foydalanuvchilari taklif etilgan mavzular bo‘yicha taxallus ostida suhbatlashishi mumkin, bundan tashqari, ular ijtimoiy tarmoqda ro‘yxatga olingan akkauntga ega bo‘lishi shart emas.

Ingliz tilidan “Xonalar” deb tarjima qilinuvchi ushbu dasturda istalgan kishi chat ochib, unda ishtirok etish uchun barchaga taklifnoma jo‘natishi mumkin. Rooms’ning tashqi ko‘rinishi yangiliklar tasmasini eslatadi, foydalanuvchilar uni ko‘zdan kechirib, o‘ziga yoqqan “xona”ni tanlashi mumkin.
Kompaniya vakili Josh Millerning aniqlik kiritishicha, dasturdan foydalanish chog‘ida ismlarni o‘zgartirish mumkin. “Xona”larga shuningdek fotosurat, videolar joylash, fon rasmlarini tanlash mumkin.
AQSh va Buyuk Britaniyadagilar ushbu dasturdan foydalanish imkoniyatini qo‘lga kiritib bo‘ldi. U hozircha faqat iOS platformasi uchun chiqarilgan.